получената полза.
 (289)
 Що се отнася до заеми, деноминирани в USD, външната референтна стойност за сравним търговски заем беше определена, като бяха използвани лихвените проценти LIBOR за 3 или 6 месеца за заеми в USD, коригирани с подходящата надбавка (за да отразяват BB рейтинга). За определяне на надбавката беше използван средният относителен спред между облигациите, издадени от дружества с рейтинг A и BB в САЩ, въз основа на данните на Bloomberg за промишлените сегменти. За всеки отделен период (3 месеца, 6 месеца, 1 година) беше използван конкретен спред и беше добавен към референтните лихвени проценти. Това бе направено поотделно за всеки заем, отпуснат на засегнатия производител износител.
 (290)
 Що се отнася до заеми, деноминирани в EUR, външната референтна стойност за сравним търговски заем беше определена, като беше използван индексът ICE BofAML Euro High Yield. Индексът се състои от ценни книжа, които имат рейтинг, по-нисък от инвестиционния (въз основа на средните стойности на агенциите за кредитен рейтинг Moody's, S&P и Fitch).
 (291)
 Що се отнася до деноминираните в JPY заеми, не беше открита информация за облигации, издадени от дружества с рейтинг BB на японския пазар за промишлени сегменти. Тъй като Япония има подобно ниво на икономическо развитие като САЩ, Комисията счете средните проценти LIBOR за заеми в USD за най-представителни за заемите, деноминирани в JPY.
 (292)
 След разгласяването както CCCME, така и три от петте включени в извадката дружества оспориха методологията на Комисията за изчисляване на ползата от заемите с преференциални условия посредством относителен спред между индексите на корпоративни облигации с рейтинг АА и рейтинг ВВ в САЩ. Всички те заявиха, че Комисията е следвало да използва абсолютен, а не относителен спред между индексите на корпоративните облигации с рейтинг АА и рейтинг ВВ в САЩ. Бяха посочени следните основни причини:
 —
 Нивото на относителния спред се колебае спрямо нивото на основния лихвен процент в САЩ — колкото по-нисък е лихвеният процент, толкова по-висока ще бъде произтичащата надбавка.
 —
 Нивото на произтичащата референтна стойност се колебае в съответствие с нивото на референтния процент на КНБ, за което се прилага — колкото по-висок е референтният процент на КНБ, толкова по-висока ще е произтичащата референтна стойност.
 (293)
 Така изложените доводи вече бяха представени в процедурата за ГВПП (37), както и в тази за някои гуми (38). Както е видно от съображения 175—187 в досието ГВПП, Комисията отхвърли тези доводи със следните основания:
 —
 Първо, макар Комисията да признава, че търговските банки обичайно използват надбавка, изразена в абсолютна стойност, тя установи, че тази практика изглежда основана предимно на практически съображения, тъй като лихвеният процент в крайна сметка е абсолютно число. Абсолютното число обаче е резултат от оценка на риска, която се основава на относителна оценка. Рискът от неизпълнение на задълженията при дружество с рейтинг ВВ е Х % по-голям от този при правителството или при безрисково дружество. Тази оценка е относителна.
 —
 Второ, лихвените проценти отразяват не само рисковите профили на дружествата, но и специфичните за държавата и валутата рискове. Така относителният спред отразява промените в базовите пазарни условия, които не намират отражение, ако се